ફિલ્મસ્ટાર સલમાન ખાનને બોમ્બે હાઈ કોર્ટેે ૨૦૦૨ના હિટ એન્ડ રન કેસમાં તમામ આરોપોમાંથી મુક્ત કરતો ચુકાદો આપીને સેશન્સ કોર્ટે અભિનેતાને કરેલી પાંચ વર્ષની સજાને રદ કરી છે. ન્યાયમૂર્તિ એ. આર. જોશીએ ચુકાદામાં નોંધ્યું હતું કે અભિનેતા બનાવના દિવસે દારૃ પીને વાહન ચલાવ્યું હોવા સહિતના તમામ આરોપો પુરવાર કરવામાં સરકારી પક્ષ નિષ્ફળ ગયો છે. ચુકાદો સાંભળવા માટે કોર્ટમાં હાજર સલમાન ખાનને કોર્ટેે નીચલી અદાલતમાં ભરેલા બોન્ડ રદ થવા પર નવેસરથી રૃ. ૨૫ હજારના બોન્ડ ભરવા જણાવ્યું છેે. આ ઉપરાંત બાંદરા પોલીસ સ્ટેેશનને તેનો પાસપોર્ટ પણ ચકાસ્યા બાદ પાછો આપવાનું જણાવ્યું છે. સરકારી પક્ષને સુપ્રીમ કોર્ટમાં અપીલમાં જવલાની પરવાનગી આપી છે અને ત્યાં સુધી સલમાનને કસ્ટડીમાં રાખવાની આવશ્યકતા ન હોવાનું જણાવ્યું છે. જોકે મુખ્ય પ્રધાન દેવેન્દ્ર ફડણવીસે ચુકાદાનો અભ્યાસ કર્યા બાદ અપીલમાં જવા અંગેનો નિર્ણય લેવાશે, એમ જણાવ્યું છે.